بـهرى ئیسلام بێت هندهك ههیڤێن ب قهدر وقیمهت ل نك عهرهبان بوون، وان بهایهكێ زێده ددایێ، وهكى وان ههر چار ههیڤێن دگۆتنێ: (الأشهر الحرم)، وهندهك ڕۆژ ژى ههبوون وان ڕێزهكا تایبهت لێ دگرت، وهكى وان ڕۆژێن حهجا وان تێدا دهاتهكرن.. بهلێ ههیڤا ڕهمهزانێ وڕۆژێن وێ نه ژ وان ههیڤ وڕۆژان بوون یێن جههكێ تایبهت ل نك عهرهبان ههین، ووان چو بیرهاتن ژى -یێن دینى- د گهل نهبوون، و د گهل دهسپێكا هاتنا ئیسلامێ وهنارتنا پێغهمبهرى -سلاڤ لێ بن- ڤێ ههیڤێ جههكێ تایبهت بۆ خۆ كر، چونكى د ڤێ ههیڤێ دا، و د ئاههنگهكا عهسمانى یا بێ وێنه دا قورئانا پیرۆز ب ئێكجارى ژ عهسمانێن بلند بۆ عهسمانێ دنیایێ هاته خوارێ، ووێ ب ڤێ هاتنه خوارا خـۆ ئـهڤ شهڤه ب قهدر ئێخست، وكره شهڤهكا ب خێرتر ژ هزار شهڤان.
مهعنا: ڤێ شهڤێ قهدر وبهایێ خۆ ژ وێ ڕویدانا مهزن وهرگرت یا كو تێدا چێبووى، كو هاتنهخوارا قورئانێ بوو، لهو یا ژ ههمیێ باشتر بۆ وى كهسى یێ بڤێت ڤێ شهڤێ زندى بكهت ئهو وێ ب خواندنا قورئانێ زندى بكهت، قورئانێ بخوینت وهزرێن خۆ د مهعنایێن وێ دا بكهت، وكارى پێ بكهت، بوخارى وموسلم ژ پێغهمبهرى -سلاڤ لێ بن- ڤهدگوهێزن، دبێژت: «مَنْ قَامَ لَيْلَةَ الْقَدْرِ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ» رواه البخاري ومسلم. ههچیێ ل شهڤا ب قهدر بۆ كرنا عیبادهتى ڕاببت، گونههێن وى یێ بۆرین دێ بۆ ئێنه ژێبرن..
و ب ڤى ڕهنگى بیست ڕۆژ ژ ڕهمهزانێ بۆرین، ومانه ل وێرێ ههر دههـ ڕۆژێن دویماهیێ، ئیمامێ موسلم ژ عائیشایێ ڤهدگوهێزت، دبێژت: پێغهمبهرى -سلاڤ لێ بن- ل ڕهمهزانێ ئهو دكر یا ل چو دهمێن دى نهدكر، و ل دههێن دویماهیێ ژ ڕهمهزانێ ئهو دكر یا ل دهمێ دى نهدكر.
ئهڤ دههـ ڕۆژێن ماین ژ ڕهمهزانێ، ئهگهر خودێ ڕزقێ مه تێ بێخت، دڤێت ژ دهست خۆ نهكهین، لێ بگهڕیێین شهڤ وڕۆژێن وان بۆ كرنا عیبادهتى ئستغلال بكهین، ب تایبهتى ئهگهر ئهم ل بیرا خۆ بینین كو (لیلة القدر) دكهفته د ناڤ دا، و ژ صهحابى وتابعیان دئێته ڤهگوهاستن كو وان ل ههر دههـ ڕۆژێن دویماهیێ ژ ڕهمهزانێ هیممهتا خۆ بلند دكر، وكارێ خۆ زێده دكر، پتر ژ ههر دهمهكێ دى، وئهڤ چهنده یا غهریب نینه، چونكى دهمێ مرۆڤ غاردانێ دكهت، ونێزیكى دوماهیێ دبت، ههمى هێزا خۆ دهردئێخت، وچویا ژێ دئێت نیشان ددهت..
الحمد لله رب العالمين والصلاة والسلام على محمد خاتم النبيين وعلى آله وصحبه ومن تبعهم بإحسان إلى يوم الدين .. أما بعد..
ئهڤه كورتهیهكه لسهر تهراویحا د ههیڤا ڕهمهزانا پیرۆز دا كو پێك هاتیه ژ چهند خالهكا ، من ڤییا بۆ ههوهێن هێژا دیاركهم ژبهر گرنگییا وان د ههیڤا ڕهمهزانێ دا .. خودێ تهعالا ب ڕزقێ مه ههمییا بكهت ..
1- خێرا وان: نڤێژێت تهڕاویحا د ههیڤا ڕهمهزانێ دا خێرهكا مهزن یا ههى ودڤێت مرۆڤێ موسلمان وێ خێرێ ژ دهستێت خۆ نهكهت، پێغهمبهرێ خودێ صلى الله عليه وسلم دبێژیت: ((مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ)). متفق عليه من حديث أبي هريرة. ئانكو: ئهوێ نڤێژێت تهڕاویحا ل ڕهمهزانێ بكهت ب باوهرى و ژبهر خێرا وان دێ ـ خودێ ـ بۆ وى گوننههێت بهرى هینگێ غهفرینیت.
مهلكهكي ژ مهلكێن دونيايێ، خهمهكا مهزن ژ پهروهردهكرن و فێركرنا زارۆكهكێ خۆ دخوار، هێشتا ئهوێ بچووك ل ديوانا حوكمي ئاماده دكر، و فێري هۆنهرێ سياسهتێ و ڕێڤهبرنا كاروبارێ دهولهتێ دكر، ههتا هندهك ژ زهلامێن ديوانا وي ئهڤ چهنده ب غهريبي ڤه ژێ وهرگرت، ئينا ڕۆژهكێ وي گۆته وهزيرێ خۆ: ههچي كوڕێ خۆ باش تهربيهت كهت، دفنا دوژمنێ خۆ دێ ل ئاخێ دهت! ڤێ گۆتنێ من دڤێت بكهمه دهرگههـ بۆ پهيڤا خۆ يا ئهڤرۆ كو ل دۆر زارۆكێن مه و ڕۆژيگرتنێ يه.
تشتهكێ ئاشكهرايه د شريعهتي دا كو (تهكليف) ل مرۆڤي نائێتهكرن هندي يێ بالغ نهبيت، و مهعنا گۆتنا مه تهكليف لێ نائێتهكرن، ئهڤهيه: ئهگهر هات و وي كارهكێ واجب نهكر (وهكي نڤێژێ يان ڕۆژيێ) ل سهر وي نائێته هژمارتن گونههـ، و چ عقووبه د دونيايێ ژي دا ژێ ناگريت.
بهلێ مــهعـــنـــا ڤــێ ئــــهو نــيـنــه ئهم دهستان ژ مرۆڤێ بالغ نهبووي بكێشين و ب هێجهتا هندێ كو ئهو هێشتا زارۆكه، و سهربهرداي بهێلين و بێژين: بلا نهدهقسيت!. تمامەتی یا بابەتی